1932-ben mutatkozott be a Juventus első csapatában, ahol két idényt töltött el. Tagja volt az 1932–33-as szezon bajnokcsapatának. Az 1934–35-ös idényben a Pavia játékosa volt. 1935 és 1946 között pályafutása jelentős részét a Genoa csapatánál töltötte el, ahol tagja volt az 1937-es olasz kupa győztes csapatnak. 1946 és 1950 között a Prato, 1950–51 között az Entella együtteseiben szerepelt, de mind két helyen már edzőként is dolgozott.